Vispārējās tiesas (pirmā palāta) 2019. gada 17. septembra spriedums –

Itālija un Eurallumina/Komisija

(apvienotās lietas T‑119/07 un T‑207/07)

Valsts atbalsts – Direktīva 2003/96/EK – Akcīzes nodoklis minerāleļļām – Minerāleļļas, ko izmanto kā kurināmo alumīnija oksīda ražošanai – Atbrīvojums no akcīzes nodokļa – Selektivitāte – Pamatnostādnes valsts reģionālajam atbalstam – 2001. gada Kopienas pamatnostādnes par valsts atbalstu vides aizsardzībai – Tiesiskā paļāvība – Iestāžu aktu likumības prezumpcija – Labas pārvaldības princips – Pienākums norādīt pamatojumu – Pretrunīgs pamatojums

1. Tiesvedība – Jaunu pamatu izvirzīšana tiesvedības laikā – Nosacījumi – Pamats, kas balstīts uz apstākļiem, kuri kļuvuši zināmi iztiesāšanas laikā – Neesamība – Esoša pamata paplašināšana – Paplašināšanas neesamība – Nepieņemamība (Tiesas statūtu 21. panta 1. daļa un 53. panta 1. daļa; 1991. gada Vispārējās tiesas Reglamenta 44. panta 1. punkta c) apakšpunkts un 48. panta 2. punkts) (skat. 56.–58., 142.–144. punktu)

2. Tiesvedība – Pieteikums par lietas ierosināšanu – Formas prasības – Kopsavilkums par izvirzītajiem pamatiem – Abstrakts formulējums – Nepieņemamība (Tiesas statūtu 21. panta 1. daļa un 53. panta 1. daļa; 1991. gada Vispārējās tiesas Reglamenta 44. panta 1. punkta c) apakšpunkts un 48. panta 2. punkts) (skat. 61.–63. punktu)

3. Valsts atbalsts – Jēdziens – Saikne ar vispārējo kopējo tirgu – Atkāpe no vispārējās nodokļu sistēmas – Pamatojums ar sistēmas raksturu un uzbūvi – Pierādīšanas pienākums (EKL 87. panta 1. punkts) (skat. 70.–74., 154.–156. punktu)

4. Valsts atbalsts – Padomes un Komisijas attiecīgās pilnvaras – Padomes lēmums, ar kuru dalībvalstij ir atļauts ieviest atbrīvojumu no akcīzes nodokļa – Ietekmes neesamība uz Līgumā paredzēto minēto pilnvaru sadali (EKL 87. un 88. pants; Padomes Direktīvas 2003/96 18. panta 1. punkts un II pielikums) (skat. 77., 78., 117., 147. punktu)

5. Valsts atbalsts – Aizliegums – Atkāpes – Atbalsts, ko var uzskatīt par saderīgu ar kopējo tirgu – Atbalsts reģionālajai attīstībai – Kritēriji – Īpašas reģionālās nepilnības – Pienākums pierādīt atbalsta nepieciešamību reģionālajai attīstībai (EKL 87. panta 3. punkta a) apakšpunkts; Komisijas paziņojuma 98/C 74/06 4.15.–4.17. punkts) (skat. 86., 87. punktu)

6. Valsts atbalsts – Aizliegums – Atkāpes – Atbalsts, ko var uzskatīt par saderīgu ar kopējo tirgu – Atbalsts vides aizsardzībai – Kopienas pamatnostādnes par valsts atbalstu vides aizsardzībai – Atbalsts atbrīvojuma no nodokļa veidā – Novērtēšanas kritēriji (EKL 87. panta 3. punkts; Komisijas Paziņojums 2001/C 37/03) (skat. 93.–95., 98.–104. punktu)

7. Valsts atbalsts – Nelikumīga atbalsta atgūšana – Atbalsts, kas piešķirts, pārkāpjot EKL 88. pantā paredzētās procesuālās normas – Saņēmēju iespējamā tiesiskā paļāvība – Aizsardzība – Nosacījumi un ierobežojumi – Īpaši apstākļi – Neesamība (EKL 87. panta 1. punkts un 88. pants; Padomes Direktīva 2003/96) (skat. 111.–122. punktu)

8. Valsts atbalsts – Aizliegums – Atkāpes – Komisijas rīcības brīvība – Komisijas lēmums, ar kuru atbalsta izmaksa ir atļauta ar nosacījumu, ka attiecīgais uzņēmums vispirms atmaksā agrāk saņemtu nelikumīgu atbalstu – Nosacījums, kas paredzēts, lai novērstu tādu atbalstu pārklāšanos, kas ietekmē tirdzniecības apstākļus pretēji kopīgām interesēm – Lēmums, kas ietilpst Komisijas kompetencē (EKL 88. panta 2. punkts) (skat. 130.–134. punktu)

9. Valsts atbalsts – Komisijas lēmums – Lēmuma tiesiskuma vērtējums, ņemot vērā tā pieņemšanas brīdī pieejamo informāciju (EKL 88. panta 2. punkts) (skat. 157. punktu)

10. Eiropas Savienības tiesību normas – Principi – Vienlīdzīga attieksme – Vajadzība ievērot tiesiskuma principu – Iespējas atsaukties uz prettiesisku darbību, kas ir izdarīta citu labā, neesamība (skat. 158. punktu)

11. Iestāžu akti – Pamatojums – Pienākums – Piemērojamība – Lēmums, kas iekļaujas ieinteresētajai personai zināmos apstākļos, ļaujot tai saprast attiecībā uz to noteiktā pasākuma apjomu – Īsa pamatojuma pieļaujamība (EKL 253. pants) (skat. 169., 170. punktu)

Priekšmets

Prasības, kas ir pamatotas ar LESD 263. pantu un ar ko tiek lūgts pilnībā vai daļēji atcelt Komisijas lēmumu 2007/375/EK (2007. gada 7. februāris) saistībā ar Francijas, Īrijas un Itālijas īstenoto atbrīvojumu no akcīzes nodokļa minerāleļļām, ko attiecīgi Gardannā, Šenonas reģionā un Sardīnijā izmanto par kurināmo alumīnija oksīda ražošanā (C 78/2001 (ex NN 22/01), C 79/2001 (ex NN 23/01), C 80/2001 (ex NN 26/01)) (OV 2007, L 147, 29. lpp.), ciktāl ar to ir konstatēta valsts atbalsta esamība, ko Itālijas Republika esot piešķīrusi no 2004. gada 1. janvāra, pamatojoties uz atbrīvojumu no akcīzes nodokļa tām minerāleļļām, kas tiek izmantotas kā kurināmais alumīnija oksīda ražošanai Sardīnijā (Itālija), un uzdots Itālijas Republikai atgūt minēto atbalstu vai atcelt vai apturēt tā izmaksu.

Rezolutīvā daļa

1) Prasības noraidīt.

2) Itālijas Republika atlīdzina tiesāšanās izdevumus lietā T‑119/07.